  Наталья Тетерина 12-тӥ гудырикошконэ 12 часын Пичи Пурга ёросысь Брангуртын быдэс дуннелы тодмо «Брангурт песянайёслэн» ӟечлэсьтон концертсы ортчоз. Вань коньдон черкогуртысь Святой Троицалэсь черксэ лэсьтон-тупатонлы мыноз. Со сярысь ивортодэтъя «Удмуртия» агентстволы черкогуртысь Лулчеберетъя юртлэн кивалтӥсез Татьяна Сарафанова вераз. Кызьы шуиз «Брангуртысь песянайёс» коллективлэн ёзчиез Алевтина Бегишева, та нуналлы черкын чыры-пыры ужъёс кылемын на. Вераны уг луы, кӧня отчы коньдон кутӥськоз. Валаны уг луы ук — туннэ сомында сылэ, ӵуказе сомында сылэ, ӵуказе улыса — эшшо дуногес. Чыры-пыры уж со уг адскы, нош кылемын тросгес чыры-пыры ужъёс. Тани со (юрт – ред.) пуксе ук, пуксемезъя кытӥ пилиськемез но вань. Кытӥ дыртыса лэсьтэмын, ӧжыт шонертэм лэсьтэмын, сыӵеосыз но вань. Педлосен лэсьтылонъёсыз-тупатонъёсыз трос Алевтина Бегишева«Брангуртысь песянайёс» сяна, концертэ Эстониысь, Финляндиысь но Ханты-Мансийскысь коллективъёс пыриськозы, вераз Татьяна Сарафанова. Соос Удмуртие гурт лулчеберетъя «ГуртFEST» фестивале лыктозы.  Пусъём, 1939-тӥ арын куашкатэм черкез выльысь пуктон понна коньдон люкан 2010-тӥ арын Брангуртлы 300 ар тырмонлы сӥзем праздникын «Брангуртысь песянайёс» коллектив кичӧлтэмен кутскиз. Концертъёсын поттэм вань коньдонзэс песянайёс черкез лэсьтыны сёто. Озьы ик огшоры калык но юрттэ, пусйиз Алевтина Бегишева. Тегъёс: Удмуртия черк Мерлык Брангуртпесянайёс Брангурт  